Halle
Halle (ka Halle an der Saale) on linn Saksamaal, Saksi-Anhalti liidumaa suurim linn. Asub Saale jõe ääres. Hallet on esmamainitud 806. aastal. Linnas asub Halle Ülikool. Linn on tuntud oma keemiatööstuse poolest, moodustades koos Merseburgi ja Bitterfeldiga nn. Kesk-Saksamaa Keemiakolmnurga (Mitteldeutsches Chemiedreieck). Linnast lõunas tegutses Schkopau eeslinnas Buna Werke ja Leunawerke, nende töötajate majutamiseks rajatigi 1967. aastal Halle-Neustadti planeeritud linn, mis 1990. aastast kuulub Halle alla.